text: электролиздың микробты торшасы. өсімдіктің химиялық құрамы өсімдік тұлғасын құратын органикалық және минералдық заттар. өсімдік клеткасының химиялық құрамында су 70%, белоктар 15%, көмірсулар 3%, амин қышқылдары 0,4%, нуклеотидтер 0,4%, липидтер 2%, бейорганикалық заттар (mg, ca, mn, na, k, fe, zn, cu, mo) 1,5%, днк 0,5%, рнк 0,8% болады. клетканың құрамындағы су бос (95%) және байланыс түрінде (5%) кездеседі. өсімдіктің химиялық құрамы өсімдік өскен жер жағдайына, жасына, сортына, тәуліктік, вегетац. мерзіміне байланысты өзгеріп отырады. әдетте пісіп жетілген тұқымда құрғақ зат мөлшері көбірек болады. өсімдіктегі (құрғақ заттар азот, фосфор, калий, кальций, магний, күкірт, темір) мөлшері 0,01 5,0%-дай, ал (бор, молибден, мыс, марганец, мырыш, кобальт, йод, фтор) мөлшері 0,001 0,00001%-дай болады. өте аз мөлшерде рубидий, цезий, селен, кадмий, күміс, сынап, т.б., ал органикалық заттардан көмірсу (қант, крахмал, клетчатка, глюкоза, фруктоза, сахароза, т.б.), белок, май болады. өсімдіктің химиялық құрамындағы органик. заттар мөлшері өсімдік түріне қарай әр түрлі болады. минералдық заттар тұз түрінде (nacl, kcl, т.б.) кездеседі, олар клетканың осмостық қысымын және тепе-теңдікті бір қалыпты деңгейде ұстап тұрады. май және май тектес заттар өсімдік тұқымы өнген кезде негізгі энергет. зат ретінде пайдаланылады. өсімдіктегі белок зат алмасу процесіне қатысып, осы процесті реттейді, ал ферменттер өсімдік тіршілігіндегі биол.-хим. реакциялардың жүруін тездетеді. өсімдік құрамында түзілетін витаминдер мөлшері көп болмағанмен, олардың өсімдік тіршілігіне және жануарлар мен адам организміне маңызы зор. өсімдіктің химиялық құрамын өзгертуде түрлі селекциялық, т.б. шаралар қолдана отырып, өсімдіктің майлылығы, қанттылығы, өнімділігі арттырылып, т.б. жаңа сорттар алынады. і. өрісбаев өсімдіктер морфорлогиясы. өсімдіктер физиологиясы. өсімдіктер өсімдіктер биохимиясы. өсімдіктер генетикасы.